OpenLLM-France/wikimedia huggingface dataset:
# Messier 96

Messier 96 (M96 o NGC 3368) és una galàxia espiral intermèdia situada a la constel·lació del Lleó. Va ser descoberta per Pierre Méchain el 20 de març de 1781 i afegida per Charles Messier al seu catàleg quatre dies després.
M96 es troba a 34 milions anys llum del Sistema solar. És el membre més brillant del Grup de galàxies Lleó I, també anomenat grup d'M96, i inclou també les galàxies M95 i a M105, així com un nombrós grup de galàxies més tènues.
El 9 de maig de 1998 es va descobrir una brillant supernova anomenada SN 1998bu, de magnitud 13, que va augmentar ràpidament la seva lluentor fins a 11,8.

## Referències

* ↑ «A catalog of visually classified galaxies in the local (z ~ 0.01) universe». The Astrophysical Journal Supplement Series, 2, 15-04-2015, pàg. 27. DOI: 10.1088/0067-0049/217/2/27.
* 1 2 3 4 «Messier 96». [Consulta: 13 març 2018].
* ↑ R. Brent Tully. «Cosmicflows-3». [Consulta: 13 març 2018].
* ↑ «The Local Tully-Fisher relation for dwarf galaxies». Astronomical Journal, 2017, pàg. 6–6. DOI: 10.3847/1538-3881/153/1/6.
* ↑ Afirmat a: SIMBAD. Títol: M 96. Data de consulta: 13 març 2018.
* ↑ Armando Gil de Paz «The GALEX Ultraviolet Atlas of Nearby Galaxies». The Astrophysical Journal Supplement Series, 2, 01-12-2007, pàg. 185–255. DOI: 10.1086/516636.
* ↑ R. Brent Tully «Cosmicflows-3» (en anglès). Astronomical Journal, 2, 03-08-2016, pàg. 50. DOI: 10.3847/0004-6256/152/2/50.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* SEDS (anglès)
* Dades astronòmiques SIMBAD (anglès)
# Mike Thackwell

Michael "Mike" Thackwell va ser un pilot de curses automobilístiques neozelandès que va arribar a disputar curses de Fórmula 1.
Va néixer el 30 de març del 1961 a Auckland, Nova Zelanda.

## A la F1

Mike Thackwell va debutar a l'onzena cursa de la temporada 1980 (la 31a temporada de la història) del campionat del món de la Fórmula 1, disputant el 31 d'agost del 1980 el G.P. dels Països Baixos al circuit de Zandvoort.
Amb 19 anys i 182 dies és encara el pilot més jove en prendre part d'una cursa del mundial de Fórmula 1.
Va participar en un total de cinc curses puntuables pel campionat de la F1, disputades en dues temporades diferents (1980 i 1984), no aconseguint finalitzar cap cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1980 | Warsteiner Arrows Racing Team | Arrows | Cosworth | ARG | BRA | SUD | O.USA | BEL | MON | FRA | GBR | ALE | AUT | HOL NVQ | ITA | | | | | - | 0 |
| 1980 | Candy Tyrrell Team | Tyrrell | Cosworth | | | | | | | | | | | | | CAN Ret | USA NVQ | | | - | 0 |
| 1984 | Skoal Bandit F1 Team | RAM | Hart | BRA | SUD | BEL | SMR | FRA | MON | CAN Ret | E.USA | USA | GBR | | | | | | | - | 0 |
| 1984 | Tyrrell Racing Organisation | Tyrrell | Cosworth | | | | | | | | | | | ALE NVQ | AUT | HOL | ITA | EUR | POR | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 5 (2) | 0 | 0 | 0 | 0 | 0 |
# Mii

Els Mii són uns personatges que l'usuari de la consola Wii, Nintendo 3DS, Wii U o Nintendo Switch pot crear i emmagatzemar a la consola o al Wiimote (només a Wii), cosa que facilita el transport d'aquests personatges a una altra consola, i utilitzar-los en diferents videojocs com a personatges que el representin. Poden fer-se amb l'aparença de l'usuari o, segons la creativitat, es poden crear personatges de tota classe. La paraula "Mii" ve de la semblança a la paraula en anglès "my" que significa meu.
Alguns jocs per a la Wii compatibles amb Miis són: Wii Sports, Wii Play, Wario Ware: Smooth Moves, Mario Party 8 i per a Nintendo 3DS Mario Kart 7, Super Mario 3D Land, Tetris 3D, Mario Tennis Open, Tomodachi Life, Miitopia, entre d'altres.
Els "Miis" també són utilitzats en el Canal Opinió de la consola Wii, i es poden transferir a alguns jocs de Nintendo DS. Són protagonistes d'alguns videojocs per a mòbils oficials de Nintendo com Miitomo i també se'n poden crear de nous mitjançant un web per a ordinador anomenat "Mii Studio".

## Referències

* ↑ «Editor de Mii | Wii U | Nintendo». Nintendo España. [Consulta: 5 març 2022].
* ↑ «Cómo crear un Mii | Atención al Cliente | Nintendo». Nintendo España. [Consulta: 5 març 2022].
* ↑ «Canal Mii: Cómo guardar un Mii en el mando de Wii | Wii | Atención al cliente | Nintendo». Nintendo España. [Consulta: 5 març 2022].
* ↑ «Los Mii ya se pueden crear y editar desde PC gracias a la aplicación Mii Studio» (en castellà). Vidaextra, 24-05-2018.
# Miina Sillanpää

Miina Sillanpää (nascuda com a Vilhelmiina Riktig; 4 de juny de 1866, Jokioinen–3 d'abril de 1952, Hèlsinki) va ser la primera ministra finlandesa i una figura clau en el moviment obrer. Va estar involucrada en la preparació de la primera llei municipal de feines domèstiques de Finlàndia.

## Biografia

Miina Silanpaää va néixer durant els anys de la fam a Finlàndia. Els seus pares Juho i Leena, camperols, tingueren un total de nou fills. Miina va començar la seva carrera professional als dotze anys, a la fàbrica de cotó de Forssa, i després a la fàbrica de claus de Jokioinen. Als divuit anys, es va mudar a Porvoo per treballar de criada; va ser en aquest moment en què canvià el seu nom de Vilhelmiina Riktig a Miina Sillanpää. No va rebre gaire educació, ja que només va anar a l'escola itinerant (kiertokoulu) i a l'escola de la fàbrica. Des de l'any 1900 fins al 1915 va treballar com a vigilant de la Casa dels Treballadors de Hèlsinki, a la Casa de l'Associació de Criats i a l'Agència d'Ocupació. Sillanpää va treballar com a inspectora de restaurants i cafès d'Osuusliike Elanto des de 1916 fins a 1932, i com a secretària del Partit Socialdemocràtic de l'Associació de Dones Treballadores de 1932 a 1936. L'any 1939 va ser premiada amb el títol honorífic talousneuvos i l'any 1949 va rebre el premi honorífic de mans del president Paasikivi per la tasca desenvolupada durant la seva vida.

### Com a socialdemòcrata

Miina Sillanpää, tot i relacionar-se amb la socialdemocràcia, no va ser mai una teòrica política. Va lluitar especialment pels drets de les dones treballadores i per aquelles que estaven soles. Va ser membre del Partit Socialdemòcrata de 1918 a 1919 i de 1933 a 1940, i va ser presidenta de l'Associació Socialdemòcrata de Dones i l'Associació Socialdemòcrata de Dones Treballadores.
Sillanpää no va participar en la Guerra civil de 1918; juntament amb Väinö Tanner i Matti Paasivuori van oposar-se tant a la guàrdia blanca com la vermella i van demanar la pau a Finlàndia.

### Membre del parlament

Miina Sillanpää va ser una de les dinou primeres dones del Parlament de Finlàndia, les quals varen ser elegides l'any 1907. Va ser membre del parlament un total de 38 anys; en els períodes de 1907-1910; 1914; 1917; 1919-1932 i 1936-1947. Amb la seva elecció com a ministra d'Afers Socials dins del govern de Väinö Tanner (1926-1927), esdevingué la primera dona ministra de la història de Finlàndia. Sillanpää va ser també electora oficial del president de Finlàndia els anys 1925, 1931, 1937, 1940 i 1943.

### Periodista

Sillanpää va ser també periodista. Va treballar com a editora de la revista Palvelijatar (traduït com a 'Dona serventa') entre 1905 i 1906, a la revista Työläisnainen ('Dona treballadora') entre 1907 i 1916 i a la revista Toveritar ('Dona camarada') entre 1922 i 1943.

## Referències

* ↑ Corr, Helen; Jamieson, Lynn; Wilkins, Karin Gwinn. State Private Life And Political Change (en anglès). Springer, 1990-05-22. ISBN 9781349207077.
* ↑ Korppi-Tommola 2016, pàg. 99-102
# Monestir de Nostra Senyora de Rueda

El Montestir de Rueda és un monestir de l'Orde del Cister situat a Sástago, en la Ribera Baixa de l'Ebre, Saragossa.

## Història

L'origen del Monestir de Rueda s'inicia en 1152 amb la fundació de l'abadia de Nostra Senyora de Saltz realitzada pels monjos de Gimont, que procedien de la casa mare Morimond. En 1162, a partir de la cessió de terres a Burjazud (Villanueva de Gállego), es va fundar l'abadia de Juncería, precedent immediat de Rueda.
Finalment, en 1182 el rei Alfons II d'Aragó cedeix als monjos el castell i vila d'Escatrón, Saragossa. Es tracta d'un emplaçament a la vora de l'Ebre, més d'acord amb l'esperit cistercenc, dotat de territori per colonitzar, on arribaran a partir de 1202 per fundar l'actual monestir. Poc després començaran les obres que es prolongaran durant diversos segles, sofrint els alts i baixos econòmics del Regne d'Aragó i de la comunitat monàstica en particular.
# Miner riberenc septentrional

El miner riberenc septentrional (Cinclodes albidiventris) és una espècie d'ocell de la família dels furnàrids (Furnariidae) que habita prats humits de les muntanyes de Colòmbia, oest de Veneçuela, Andes de l'Equador i nord del Perú.
# Miner riberenc ventreblanc

El miner riberenc ventreblanc (Cinclodes palliatus) és una espècie d'ocell de la família dels furnàrids (Furnariidae) que viu als vessants rocallosos, prop de corrents fluvials a la puna dels Andes del nord i centre del Perú.

## Referències

* ↑ «Miner riberenc ventreblanc». Cercaterm. TERMCAT, Centre de Terminologia. REV. 8-01-2021, (català)
# Maviha

Els maviha són un grup ètnic que viu a la frontera entre Tanzània i Moçambic.
Els maviha parlen el makonde, llengua que pertany al grup de llengües nigerocongoleses. A Tanzània molts parlen l'anglès o el suahili com a segona llengua.

## Referències

* ↑ Maviha
# Montasola

Montasola és un comune (municipi) de la Província de Rieti, a la regió italiana del Laci, situat a uns 60 km al nord-est de Roma i a uns 15 km a l'oest de Rieti. A 1 de gener de 2019 la seva població era de 240 habitants.
Montasola limita amb els municipis següents: Casperia, Contigliano, Cottanello, Torri a Sabina i Vacone.
Entre les esglésies de la ciutat hi ha Santa Maria Murella, Santi Pietro e Tommaso i San Michele Arcangelo.

## Referències

* ↑ «Resident population on 1st january» (en anglès). ISTAT. [Consulta: 26 gener 2020].
# Fil·loscòpids

Els fil·loscòpids (Phylloscopidae) són una família d'ocells insectívors de l'ordre dels passeriformes, reconeguda en època recent, ja que anteriorment llurs espècies s'ubicaven a la família dels sílvids (Sylviidae). Aquesta família es distribueix per Euràsia, arribant fins a Indonèsia i Àfrica. El mosquiter boreal (Phylloscopus borealis) cria cap a l'est fins a Alaska. La majoria viu en els boscos i matolls, i s'alimenten en general, d'insectes caçats al vol.
Les diferents espècies són de diversa grandària. Sovint el plomatge és verd per sobre i groc per sota, o més esmorteït amb colors grisenc-verd a marró-grisenc, que varien poc o res en absolut amb les estacions. Les cues no són molt llargues, amb 12 plomes (a diferència de les espècies de similar aspecte del gènere Abroscopus, que en tenen 10).

## Llistat de gèneres

Segons la classificació del Congrés Ornitològic Internacional (versió 11.1, 2021) aquesta família conté un únic gènere:
* Gènere Phylloscopus, amb 80 espècies.
En altres classificacions però, s'ha contemplat que almenys 11 de les espècies, pertanyen en realitat a un gènere diferent: Seicercus Swainson, 1837.

## Referències

* ↑ Gill, F.; Donsker, D.; Rasmussen, P. (Eds). 2021. IOC World Bird List (v11.1). doi : 10.14344/IOC.ML.11.1.
* Alström, Per; Ericson, Per G.P.; Olsson, Urban & Sundberg, Per (2006): Phylogeny and classification of the avian superfamily Sylvioidea. Molecular Phylogenetics and Evolution 38(2): 381–397. doi:10.1016/j.ympev.2005.05.015
* Baker, Kevin (1997): Warblers of Europe, Asia, and North Africa. Princeton University Press, Princeton, N.J. ISBN 0-691-01169-9
* Del Hoyo, J.; Elliot, A. & Christie D. (editors). (2006). Handbook of the Birds of the World. Volume 11: Old World Flycatchers to Old World Warblers. Lynx Edicions. ISBN 84-96553-06-X.
# Guerra de Gaza

«Guerra de Gaza» té aquests significats:

## Operacions bèl·liques

* Operació Plom Fos (2008-09)
* Operació Columna de Núvol (2012)
# Dècada del 380 aC

La dècada del 380 aC comprèn el període que va des de l'1 de gener del 389 aC fins al 31 de desembre del 380 aC.

## Esdeveniments

* Els gals saquegen Roma
* Colom mecànic, precursor dels robots

## Personatges destacats

* Plató
# Zalana

Zalana (en cors Zalana) és un municipi francès, situat a la regió de Còrsega, al departament d'Alta Còrsega. L'any 1999 tenia 128 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 210 | 243 | 210 | 164 | 172 | 128 |

## Administració

Llista d'alcaldes :
| Període | Identitat | Partit | Qualitat |
| 2001- | Laurent Marchetti | | |

## Personatges il·lustres

* Ludovic Giuly (la seva família n'és originària)
# Josep Enric Pons Grau

Josep Enric Pons Grau (Tavernes de la Valldigna, 19 de juny de 1948-12 de juny de 2024) fou un polític i professor valencià.

## Trajectòria

Llicenciat en filosofia i lletres per la Universitat de València, on va participar en la fundació del Sindicat Democràtic d'Estudiants. Treballà com a professor de secundària als Salesians de València des del 28 de gener 1974.
Militant de primera hora del PSPV-PSOE, formà part de la comissió executiva del partit als Congressos de 1982, 1994 i 1997. En 1983 va substituir Joan Romero González al Congrés dels Diputats, on fou vocal de les comissions de defensa i afers exteriors de 1983 a 1986.
Fou elegit diputat al Parlament Europeu a les eleccions al Parlament Europeu de 1987, 1989 i 1994. Formà part del Grup Socialista Europeu i del Comitè de Relacions Econòmiques Exteriors, formant part de l'Assemblea que signà Acords entre la Unió Europea i els estats d'Àfrica, el Carib i el Pacífic. El 1999 va deixar la política i tornà a exercir com a mestre fins a la seva jubilació el 2008. Ha estat director de la Mostra de Cinema del Mediterrani fins a la seva quarta edició.

## Referències

* ↑ sapena, sergi. «Luto en el PSOE: Fallece el vallero Josep Pons Grau» (en castellà), 13-06-2024. [Consulta: 14 juny 2024].
* ↑ Eurodiputats escollits el 1989 a la Vanguardia
* ↑ Revista dels Salesians de València, 2008
* ↑ Història del PSPV
* ↑ Fitxa del Congrés dels Diputats
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.450. ISBN 9788495484802.

## Enllaços externs

* Fitxa del Parlament Europeu
# Kana-Damodar

Kana-Damodar és un riu del districte d'Hooghly o Hugli a Bengala Occidental que antigament fou una de les principals derivacions de les moltes que tenia el riu Damodar dins el districte; modernament ha perdut importància; surt del Damodar prop del lloc on surt també el Kana-Nadi i corre paral·lel al Damodar cap al sud; a la part inferior se l'anomena Kansona i entra al Hugli a uns 8 km abans de Raipur i 2 km al nord d'Ulubaria.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Sindicat Padà

El Sindicat Padà (en italià, Sindacato Padano) és un sindicat proper a la Lliga Nord que actua a Padània, nord d'Itàlia.

## Enllaços externs

* Web del Sindicat Padà (italià)
# Sivaji Rao Holkar

Maharajadhiraja Raj Rajeshwar Sawai Shri Sir (Bala Sahib) Sivaji Rao Holkar XII Bahadur (Indore 11 de novembre de 1859- Maheshwar 13 d'octubre de 1908) fou maharaja d'Indore. Era fill de Tukoji II Rao Holkar i de Maharani Shrimant Akhand Soubhagyavati Parvati Bai Sahiba, i va succeir al seu pare quan aquest va morir el 17 de juny de 1886. Al pujar al tron el maharaja va abolir totes les taxes pel trànsit. Va visitar Anglaterra el 1887 per assistir a les celebracions de les bodes d'or de la reina-emperadriu, i fou fet cavaller comanador de l'orde de l'estrella de l'Índia el 20 de juny de 1887.
La seva administració fou deficient. El resident separat per Indore havia estat suprimit el 1854, però des de 1899 va caler nomenar un nou resident específic per la millor supervisió de l'estat. La moneda de l'estat fou substituïda el 1902 per la moneda de l'Índia Britànica.
Va abdicar el 31 de gener de 1903 en el seu fill Tukoji III Rao Holkar, que era menor d'edat (nascut el 1890.
Es va casar el 1865 amb Maharani Shrimant Akhand Soubhagyavati Girja Bai Sahib Holkar, més tard amb Maharani Shrimant Akhand Soubhagyavati Chandrabhaga Bai Sahib Holkar, i encara després amb Maharani Shrimant Akhand Soubhagyavati Sita Bai Sahib Holkar.
Va morir a Maheshwar el 13 d'octubre de 1908. Va tenir dos fills i sis filles.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
* Genealogia
# Sivagiri (ciutat)

Sivagiri és una població i consell urbà (panchayat town) al districte de Tirunelveli a l'estat de Tamil Nadu.
Està situada a 9° 20′ N, 77° 26′ E﻿ / ﻿9.33°N,77.43°E﻿ / 9.33; 77.43 i consta al cens del 2001 amb 20.160 habitants. Un segle abans, el 1901, tenia 18.150 habitants el que assenyala que és una població que no ha progressat en habitants durant un segle.

## Referències

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Senyor

Senyor (en llatí: dominus) és qui té domini sobre quelcom o hom. En aquest sentit s'apliquen les expressions «senyor dels exèrcits», «senyor del regne» o «senyor de la casa».

## Edat mitjana

A l'edat mitjana era el títol del qui tenia un feu, el "senyor feudal", i de manera significativa, el terme feu era sinònim de senyoria, el territori d'un senyor.
L'aplicació de l'emfiteusi sobre un domini, genera diverses figures d'aquest terme. Així, s'anomena «senyor directe» a qui, a més de tenir la propietat d'un bé, també en té la possessió. Si només en té la possessió, però no la propietat, és a dir, és qui ha rebut el bé i en gaudeix, s'anomena «senyor útil». El «senyor mitjà» és l'intermediari en alguna propietat, com ara aquell qui essent creditor d'un senyor amb béns en emfiteusi, cobra directament els cànons al senyor útil per liquidar els deutes.

## Expressió de respecte

El títol de "senyor" o "senyora" davant del cognom s'empra generalment per expressar la condició de casat.

## Expressió religiosa

En les religions judeocristianes se sol aplicar a Déu, emprant en aquest cas les majúscules "El Senyor". En el cristianisme també s'empra el títol per referir-se a Crist, tradició que ja es troba reflectida en les espístoles de Pau de Tars entre els anys 51 i 67.

## Línia d'honor dels títols nobiliaris

| Emperador | Rei | Príncep | Infant | Duc | Marquès | Comte | Vescomte | Baró | Senyor | Castlà |

## Referències

* ↑ «Senyor». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Baronet (títol similar en el Regne Unit).
Viccionari
# Spalax arenarius

Spalax arenarius és una espècie de mamífer rosegador de la família dels espalàcids. És endèmic del sud d'Ucraïna. Es tracta d'un animal solitari que s'alimenta d'Eryngium campestre, Artemisia campestris, Tragopogon ucrainicum i altres plantes. Els seus hàbitats naturals són les zones de sòl sorrenc, lleuger i moderadament humit amb aigües subterrànies profundes. Està amenaçat per l'aforestació dels biomes sorrencs que ocupa.

## Referències

* ↑ Tsitsulina, K.; Zahorodniuk, I. Spalax arenarius. UICN 2008. Llista Vermella d'espècies amenaçades de la UICN, edició 2008, consultada el 26 gener 2016.
Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# Spalax galili

Spalax galili és una espècie de rata talp cega de la família dels espalàcids. Es tracta d'un rosegador subterrani endèmic de l'Alta Galilea (nord d'Israel). Viu en zones plujoses i de sòl compacte, cosa que limita la permeabilitat dels gasos i fa que S. galili hagi de viure en condicions d'hipòxia. Ha desenvolupat adaptacions per sobreviure en aquestes condicions. Entre altres llocs, se n'han trobat exemplars a prop de la població de Kerem Ben Zimra.

## Referències

* ↑ Shams, I.; Avivi, A.; Nevo, E «Hypoxic stress tolerance of the blind subterranean mole rat: Expression of erythropoietin and hypoxia-inducible factor 1α» (PDF) (en anglès). Proc Natl Acad Sci U S A., 101, 26, 2004, pàg. 9.698-9.703.
* ↑ Wilson, D. E.; Reeder, D. M. (editors). Mammal Species of the World. A Taxonomic and Geographic Reference (en anglès). 2 volums. 3a edició. Baltimore: Johns Hopkins University Press, 2005. ISBN 978-0-8018-8221-0.
Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# Spalax graecus

Spalax graecus és una espècie de rata talp cega de la família dels espalàcids que viu a Romania, Moldàvia i Ucraïna. Abans era considerada una subespècie de S. microphthalmus. La llargada total és d'entre 20 i 31 cm i el pes d'entre 370 i 570 grams. Els ulls són rudimentaris i completament coberts d'una membrana de pell. No té cua. El pelatge sembla vellut i és normalment de color gris. Als dos costats del cap hi ha cerres blanques.

## Referències

Espècies vivents d'espalàcids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Myomorpha :
Myospalacinae :
Rhizomyinae :
Spalacinae :
Categoria :
# Sergi Castillo Prats

Sergi Castillo Prats (Cocentaina, 1978) és un periodista i docent valencià. Ha treballat d’assessor de comunicació per a diferents institucions i col·lectius i ha participat com a expert en activitats organitzades per la Universitat de València, la Universitat d’Alacant, les Corts Valencianes o el Congrés dels Diputats. Com a periodista ha treballat en El País, La Sexta, TVE, EFE i COPE, i s’ha especialitzat en periodisme d’investigació i d’anàlisi de l’actualitat.
És autor de Tierra de saqueo. La trama valenciana de Gürtel (2013); Yonquis del dinero. Las diez grandes historias de la corrupción valenciana (2016); La batalla per la sanitat valenciana (2020) -amb el qual va obtindre la II Beca Josep Torrent de Periodisme d’Investigació de la Unió de Periodistes Valencians el 2018-; i Operació AVL. El pacte lingüístic dels valencians (2021).

## Referències

* ↑ Press, Europa. «Sergi Castillo se aleja de la "cara B" de la política valenciana para relatar el tormentoso consenso de la Operació AVL», 07-10-2021. [Consulta: 23 octubre 2021].
* ↑ Marco, Lucas. «Reunions secretes i telefonades per a una “missió quasi suïcida”: així van signar Zaplana i Pujol la pau lingüística» (en castellà), 03-10-2021. [Consulta: 23 octubre 2021].
# Solokhaül

Solokhaül - Солохаул (rus) - és un poble del krai de Krasnodar, a Rússia. Es troba a la vora esquerra del riu Xakhé, a 33 km de la costa de la mar Negra, a 24 km al nord-oest de Sotxi i a 148 km al sud-est de Krasnodar, la capital.
Pertanyen a aquest municipi les poblacions de Bzogu, Verkhnerúskoie Loo, Otràdnoie, Khartsiz Vtoroi i Khartsiz Pervi.
# Studiónoie

Studiónoie (en rus: Студёное) és un poble de l'óblast de Vorónej, a Rússia, segons el cens del 2010 tenia 323 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова